

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

**OGRES NOVADA PAŠVALDĪBAS**

**IZGLĪTĪBAS JAUTĀJUMU KOMITEJAS SĒDES PROTOKOLS**

|  |  |
| --- | --- |
| 2025. gada 24. jūlijsOgrē, Brīvības ielā 33 | **Nr.**2 |

Sēde sasaukta pulksten. 10.30

Sēdi atklāj pulksten. 12.01

Sēdi vada: Izglītības jautājumu komitejas priekšsēdētājs Gints Sīviņš.

Sēdi protokolē: Ogres novada pašvaldības Centrālās administrācijas Kancelejas lietvede Arita Zenfa.

Piedalās komitejas locekļi: Raivis Rubīns, Dace Veiliņa, Jānis Iklāvs, Iluta Jansone, Rūdolfs Kudļa.

Piedalās deputāti: Andris Krauja, Pāvels Kotāns, Ilmārs Zemnieks, Atvars Lakstīgala, Dace Kļaviņa, Raivis Ūzuls, Mariss Martinsons, Santa Ločmele, Artūrs Mangulis, Kārlis Ansons, Matīss Mežaks, Dzirkstīte Žindiga, Sarmīte Ozoliņa, Uldis Skudra, Kārlis Avotiņš, Jānis Siliņš.

Nepiedalās deputāti: Artūrs Mangulis – atvaļinājums, Egils Helmanis – atvaļinājums.

Piedalās pašvaldības darbinieki un uzaicinātie: Ogres novada pašvaldības izpilddirektora vietniece Dana Bārbale, Kancelejas vadītāja Ingūna Šubrovska, Juridiskās nodaļas juriste Sandra Ziediņa, Ogres novada Izglītības pārvaldes vadītājs Igors Grigorjevs, Nekustamo īpašumu pārvaldes nodaļas vadītāja Antra Lastiņa, Attīstības un plānošanas nodaļas vadītāja Aija Romanovska, Attīstības un plānošanas nodaļas telpiskais plānotājs Toms Mārtiņš Millers, Mazozolu pagasta pārvaldes vadītāja Mārīte Bauere (attālināti tiešsaistē), Madlienas pagasta pārvaldes vadītāja Inga Elme, Ogres novada Sociālā dienesta juriste Katrīne Kondratjuka, Komunikācijas nodaļas sabiedrisko attiecību speciāliste Kitija Teicāne, Informācijas sistēmu un tehnoloģiju nodaļas vadītājs Imants Dureika, Informācijas sistēmu un tehnoloģiju nodaļas datorsistēmu un datortīklu administrators Mikus Liepa.

*I. Zemnieks atstāj zāli no plkst. 12.02-12.04.*

**SĒDES DARBA KĀRTĪBA:**

1. Par finansējuma piešķiršanu un līguma slēgšanu ar Ogres tehnikumu par dienesta viesnīcas pakalpojuma izmantošanu Ogres novada vispārējās vidējās izglītības iestāžu izglītojamajiem.

2. Par Ogres novada pašvaldības saistošo noteikumu “Par atbalstu alternatīvu pirmsskolas izglītības programmu īstenošanai Ogres novadā” projekta un paskaidrojuma raksta publicēšanu sabiedrības viedokļa noskaidrošanai.

3. Par pārstāvju deleģēšanu Latvijas Pašvaldību savienības Izglītības un kultūras komitejā.

*M. Mežaks atstāj zāli no plkst. 12.04-12.07.*

**1.**

 **Par** **finansējuma piešķiršanu un līguma slēgšanu ar Ogres tehnikumu par dienesta viesnīcas pakalpojuma izmantošanu Ogres novada vispārējās vidējās izglītības iestāžu izglītojamajiem**

Lēmuma projekta ziņotājs - Igors Grigorjevs

***G. Sīviņš*** *uzdod Ogres novada* *Izglītības pārvaldei komunicēt ar Ogres tehnikumu, kā arī sagatavot vēstuli Izglītības un zinātnes ministrijai par sadarbības veicināšanu ar Ogres tehnikumu gan par dienesta viesnīcas, gan pārējās infrastruktūras izmantošanu.*

**balsojot: ar 6 balsīm "Par" (Dace Veiliņa, Gints Sīviņš, Iluta Jansone, Jānis Iklāvs, Raivis Rubīns, Rūdolfs Kudļa), "Pret" – nav, "Atturas" – nav, "Nepiedalās" – nav,**

Izglītības jautājumu komiteja **NOLEMJ:**

Atbalstīt sagatavoto lēmuma projektu un iesniegt izskatīšanai Ogres novada domē.

**2.**

 **Par** **Ogres novada pašvaldības saistošo noteikumu “Par atbalstu alternatīvu pirmsskolas izglītības programmu īstenošanai Ogres novadā” projekta un paskaidrojuma raksta publicēšanu sabiedrības viedokļa noskaidrošanai**

Lēmuma projekta ziņotājs - Igors Grigorjevs

Ogres novada pašvaldības (turpmāk – Pašvaldība) dome 2024. gada 18. decembrī pieņēma lēmumu “Par Ogres novada pašvaldības atbalsta piešķiršanu privātām izglītības iestādēm” (protokols Nr. 21; 5), kas paredz piešķirtfinansējumu privātām izglītības iestādēm pirmsskolas izglītības programmu īstenošanai, izmantojot alternatīvas izglītības metodes: SIA “Pietura ģimenei”, reģistrācijas Nr. 54103131741, 5436,00 EUR (pieci tūkstoši četri simti trīsdesmit seši *euro*) apmērā; SIA “Elodeja”, reģistrācijas Nr. 43603034269, pirmsskolas izglītības programmu īstenošanai, izmantojot alternatīvās izglītības metodes, 13 200,00 EUR (trīspadsmit tūkstoši divi simti *euro*) apmērā, nosakot, ka finansējums šim mērķim paredzēts no Pašvaldības 2025. gada budžeta valdības funkcijas 09.10010. Minētajā lēmumā Ogres novada Izglītības pārvaldei sadarbībā ar privāto pirmsskolas izglītības iestāžu pārstāvjiem uzdots izveidot ilgtspējīgu risinājumu alternatīvas pirmsskolas izglītības piedāvājuma atbalstam. Ogres novada Izglītības pārvalde organizēja vairākas tikšanās ar privāto izglītības iestāžu pārstāvjiem par alternatīvas izglītības piedāvājuma attīstību, par iespējamiem atbalsta mehānismiem alternatīva pirmsskolas izglītības pakalpojuma izmantošanai Ogres novada iedzīvotājiem, kā arī par iespējamu sadarbību šādas izglītības nodrošināšanā.

Pašvaldības administratīvajā teritorijā ir četras privātās izglītības iestādes - pamatskola “Ogres Baltā Valdorfskola”, pamatskola “Ikšķiles Brīvā skola”, privātā pirmsskolas izglītības iestāde "Mikausis" un privātā pirmsskolas izglītības iestāde "Ķiparu nams", kas nodrošina pirmsskolas izglītības programmu, tai skaitā, izmantojot alternatīvas izglītības formas (Montesori, Valdorfpedagoģijas mācību metodes, mācību procesā integrējot latvisko dzīvesziņu, apzinātības “Klusuma skolu” un brīvdabas pedagoģiju). Pašvaldības pirmsskolas izglītības iestādēs šāds piedāvājums nav plaši pieejams, līdz ar to Ogres novada iedzīvotājiem ir iespēja saņemt alternatīvu izglītības pakalpojumu minētajās iestādēs.

Saskaņā ar Izglītības likuma 17. panta trešās daļas 5. punktu pašvaldība uz savstarpēju līgumu pamata var piedalīties privāto izglītības iestāžu finansēšanā.

Saskaņā ar Pašvaldību likuma 4. panta pirmās daļas 4. punktu viena no pašvaldības autonomajām funkcijām ir gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību, savukārt saskaņā ar Pašvaldību likuma 5. panta pirmo daļu pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi.

Pamatojoties uz augstākminēto, sagatavots saistošo noteikumu “Par atbalstu alternatīvu pirmsskolas izglītības programmu īstenošanai Ogres novadā” projekts un paskaidrojuma raksts.

Saskaņā ar Pašvaldību likuma 46. panta trešo daļu saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

*M. Martinsons atstāj zāli no plkst. 12.09-12.12.*

***D. Kļaviņa*** *jautā, vai nevajadzētu saistošo noteikumu 4.4. apakšpunktu papildināt ar nevalstisko organizāciju ar sabiedriskā labuma statusu?*

***I. Grigorjevs*** *skaidro, ka par šo projektu ir bijušas vairākas diskusijas vairākās auditorijās, izsaka priekšlikumu šo kritēriju izslēgt, jo tas sašaurina pretendentu loku.*

***U. Skudra*** *interesējas par kritēriju, kas nosaka, ka pakalpojuma sniedzēja darbībai jābūt veiktai ne mazāk kā trīs gadus, norādot, ka tas ierobežo iespējas jaunajiem alternatīvās pirmsskolas izglītības pakalpojumu sniedzējiem.*

*Turpinājumā notiek diskusija par saistošo noteikumu kritērijiem un alternatīvo pirmsskolas izglītības programmas definīciju.*

*Diskusijā piedalās U. Skudra, I. Grigorjevs, G. Sīviņš, D. Kļaviņa.*

Ņemot vērā minēto un saskaņā ar Pašvaldību likuma 46. panta trešo daļu,

**balsojot: ar 6 balsīm "Par" (Dace Veiliņa, Gints Sīviņš, Iluta Jansone, Jānis Iklāvs, Raivis Rubīns, Rūdolfs Kudļa), "Pret" – nav, "Atturas" – nav, "Nepiedalās" – nav**,

Izglītības jautājumu komiteja **NOLEMJ:**

1. Nodot Ogres novada pašvaldības saistošo noteikumu “Par atbalstu alternatīvu pirmsskolas izglītības programmu īstenošanai Ogres novadā” (turpmāk – saistošie noteikumi) projektu un paskaidrojuma rakstu sabiedrības viedokļa noskaidrošanai.
2. Uzdot Ogres novada pašvaldības Centrālās administrācijas Komunikācijas nodaļai publicēt saistošo noteikumu projektu un paskaidrojuma rakstu pašvaldības oficiālajā tīmekļvietnē www.ogresnovads.lv sabiedrības viedokļa noskaidrošanai, paredzot tam divu nedēļu termiņu.
3. Noteikt, ka sabiedrība viedokli par saistošo noteikumu projektu var iesniegt elektroniski, sūtot to uz oficiālo elektronisko adresi, elektroniskā pasta adresi ogredome@ogresnovads.lv vai personīgi iesniedzot to Ogres novada pašvaldības Klientu apkalpošanas centros.
4. Uzdot saistošo noteikumu projekta sagatavotājam apkopot šī lēmuma 3. punkta kārtībā saņemto sabiedrības viedokli

**3.**

 **Par** **pārstāvju deleģēšanu Latvijas Pašvaldību savienības Izglītības un kultūras komitejā**

Lēmuma projekta ziņotājs - Gints Sīviņš

Ogres novada pašvaldībā 2025. gada 9. jūlijā saņemta Latvijas Pašvaldību savienības (turpmāk – LPS) 2025. gada 9. jūlija vēstule Nr. 202507/INIC357 “Par pārstāvju izvirzīšanu LPS komitejās un apakškomitejās” (pašvaldībā reģistrēta ar Nr. 2-4.1/3696), kurā LPS lūdz katru pašvaldību deleģēt pārstāvjus LPS komitejās un komisijās, tostarp LPS Izglītības un kultūras jautājumu komitejā.

Atbilstoši Pašvaldību likuma 10. panta pirmās daļas 13. punktam tikai domes kompetencē ir noteikt kārtību, kādā tiek iecelti vai ievēlēti pašvaldības pārstāvji citu publisku personu izveidotajās vai pašvaldības un citu publisku personu kopīgajās komitejās, komisijās, konsultatīvajās padomēs un darba grupās.

***G. Sīviņš*** *aicina deleģētos pārstāvjus attiekties pret darbu Latvijas Pašvaldību savienības**komitejās nopietni, jo tā ir organizācija, kas ietekmē gan valdības, gan Saeimas lēmumus.*

Ņemot vērā augstāk minēto, lai nodrošinātu Ogres novada pašvaldības pārstāvniecību LPS komitejās un apakškomitejās,

**balsojot: ar 6 balsīm "Par" (Dace Veiliņa, Gints Sīviņš, Iluta Jansone, Jānis Iklāvs, Raivis Rubīns, Rūdolfs Kudļa), "Pret" – nav, "Atturas" – nav, "Nepiedalās" – nav**,

Izglītības jautājumu komiteja **NOLEMJ:**

 **Virzīt** Ogres novada pašvaldības domei priekšlikumu darbam LPS Izglītības un kultūras jautājumu komitejā deleģēt šādus Ogres novada pašvaldības Izglītības jautājumu komitejas locekļus:

* 1. pārstāvis – Ogres novada pašvaldības domes deputāts Gints Sīviņš;
	2. aizvietotājs – Ogres novada pašvaldības domes deputāte Iluta Jansone;
	3. aizvietotājs – Ogres novada pašvaldības domes deputāts Rūdolfs Kudļa.

*I. Jansone pārtrauc dalību sēdē plkst. 12.22.*

***I. Grigorjevs*** *demonstrē prezentāciju “Aktualitātes izglītības nozarē Ogres novadā”.*

***S. Ločmele*** *interesējas, vai visiem mūsu novada skolēniem pietika vietas 10. klasē?*

***I. Grigorjevs*** *skaidro, ka precīzus datus varēs pateikt 1. septembrī, jo tehnikumos uzņemšana notiek šonedēļ.*

***G. Sīviņš*** *papildina, ka katru gadu vasarā ir ažiotāža par iespējām mācīties Ogres novada vidusskolās, bet ar septembri viss atrisinās, jo kopumā iespējas ir palielinājušās līdz ar jaunās Ogres Ģimnāzijas atvēršanu.*

Sēdi slēdz pulksten 12.31

|  |  |  |  |
| --- | --- | --- | --- |
| Sēdes vadītājs, Izglītības jautājumu komitejas priekšsēdētājs

|  |  |
| --- | --- |
| Protokolēja Kancelejas lietvede |  |

 |  Gints Sīviņš Arita Zenfa |

ŠIS DOKUMENTS IR PARAKSTĪTS AR DROŠU

ELEKTRONISKO PARAKSTU UN SATUR LAIKA ZĪMOGU